SAMARBEIDSUTVALET

**REFERAT FRÅ MØTE**

**STAD: BYKLE BARNE- OG UNGDOMSSKULE**

**Torsdag 3. november 2022 klokka 17.30 på personalrommet**

Tilstades: Kari Hovden, Kristian Dypedal, Ann-Katrin Bakke, Marta H Martinsen, Ingebjørg Dyrland, Jonas T Egeland og Grunde L Mundal

Forfall: Bjarte Haugsgjerd ( møtte på SU på Fjellgardane skule i staden - møtekollisjon )

**Saksliste:**

# Sak 1/22 Referatsaker

* Referat frå FAU
* Orientering om samarbeidsutvalet sin funksjon
* Bygdekveld 19.12 på Bykle samfunnshus

# Sak 2/22 Val av leiar og nestleiar til samarbeidsutvalet og skulemiljøutvalet

 Ann Katrin Bakke blei vald til leiar

 Ingebjørg Dyrland blei vald til nestleiar

# Sak 3/22 Budsjett

Eit godt budsjett for Bykle skule. Driftsmidlar frå 2022 vert tilrådd vidareført med same sum i 2023. Ein reel nedgang med tanke på prisvekst.

Løn og pensjonskostnader blir auka med 5% for å kompensere lønsauke og auke i pensjon.

Det er og tilrådd ei auke på 300 000 for å kompensere auke i matkostnader. Denne summen vert delt mellom skulane og barnehagane.

Det er og tilrådd ei auke i samsvar med auken i aktivitet på Vaksenopplæringa i Bykle. Det er no 7 Ukrainske flyktningar som får dagleg undervisning, men det er venta minst 4 til i 2022.

I budsjettet er det og tilrådd at midlane knytt til nærmiljøanlegg (prosjekt 641) ved Bykle skule blir overførd til 2023.

For dei tilsette er det satt av 700 000 til prosjekt nærvær og trivsel på arbeidsplassen og 200 000 til teambuilding. Dette gjeld ikkje berre Bykle skule, men alle dei tilsette i kommunen.

Innspel til budsjetthandsaminga frå SU ved Bykle barne - og ungdomsskule

Samarbeidsutvalet ved Bykle barne – og ungdomsskule meiner det er svært viktig med overføring av midlar til 2023 for prosjekt 641, «Leikeplassar/nærmiljøanlegg», slik det er tilrådd. FAU saman med elevråd og skule er alt i gong med planlegging for våren 2023.

# Samarbeidsutvalet ved Bykle barne – og ungdomsskule ynskjer at det blir sett av midlar til ei full stilling som sosialpedagogisk rådgjevar ved Bykle barne – og ungdomsskule. I dag er ressursen som sosialpedagogisk rådgjevar ved skulen dekt inn ved å kutte i lærartimar. Me ser at ei slik stilling er særs viktig for skulen .

**Sak 4/22 Satsingsområda våre**

SU fekk ein god gjennomgang av PALS og korleis me ved Bykle skule brukar PALS i det daglege.

**Sak 5/22 Ordensreglane**

Det er gjort to endringar i forslag til nye ordensreglar. «Gjensitjing» blir bytta ut med «samtale med føresette» og ordet «timeout» blir bytta ut med «tenkepause». SU syntest dette var fornuftige justeringar.

# Sak 6/22 Skuleruta 2023-24

SU gjekk gjennom forslaget frå Statsforvaltaren for 2023-2024 og ynskjer følgjande endringar:

 - vanleg skule 02.april

 - seiste skuledag 19.juni

#

# Sak 7/22 Andre aktuelle saker frå elevråd / SFO

**Sak 8/22 Ymse**

Det vart informera om oppussing av skolekantina på nyåret 2023. Eit samarbeid mellom kultur og fritid og skulen i Bykle.

Bykle 04.11.22

Lars Erik Domaas

sekretær